KLUBI 700
"Sinulla on syöpä." Nuo kolme sanaa ovat pelottavinta, mitä voi kuulla.
Carman sai kuulla juuri nuo sanat viime helmikuussa.
Hän sai elinaikaa 3―5 vuotta. Tutustutaan Carmanin hienoon uraan.
Carman on vaikuttanut kristillisessä musiikissa yli 30 vuotta.
Hän on kuulemma osaksi evankelista ja osaksi Vegasin showmies.
Carmanin konsertit ovat rock-evankeliointitapahtumia.
Ne keräävät valtavasti yleisöä.
Hän on myynyt yli 10 miljoonaa levyä ja saanut 15 kultalevyä.
Tervetuloa taas Klubi 700:iin. Olet ollut mukana monta kertaa.
Siitä on aikaa. Täällä on tehty muutoksia ― parempaan suuntaan.
Korttelin ympäri ajaminen kestää kauemmin. ―Tiedän, se on kasvanut.
Kertoisitko voinnistasi? Sairautesi paheni viime viikolla. Mitä tapahtui?
Sain diagnoosin siitä, että minulla on luuydinsyöpä.
Se on veritauti. Immuunijärjestelmä heikkenee.
Sillä tavalla saatiin selville, mikä tauti oli kyseessä.
Sairastuin jatkuvasti flunssaan ja virustauteihin.
Sitä on niin herkässä tilassa että saa viruksia ihan tyhjästä.
Sain taas jonkin tartunnan pari päivää sitten. En tiedä mistä.
Olin ihan poissa pelistä.
Se oli varmaan pelottavaa.
―Minua heikotti. Nukahtelin jatkuvasti, vaikken halunnut nukahtaa.
Minun piti mennä ensiapupoliklinikalle. Sitä tapahtuu aina silloin tällöin.
Sait diagnoosin helmikuussa, eikö niin? ―Ystävänpäivänä.
Kun ystävä saa diagnoosin, jokainen meistä miettii, -
miten itse selviäisi siitä. Millaista se oli sinusta?
Oliko se epätodellista? Epäilitkö itse vakavaa sairautta?
Kyllä, sillä sairastelin jatkuvasti, enkä tiennyt miksi.
Olen aina ulkoillut ja kuntoillut, juossut ja nostellut painoja yms.
Kun jokin asia ei ole kunnossa, huomaan sen heti.
Jos juoksen 20 minuuttia enkä 30, jokin on vialla. Ravasin lääkärissä, -
mutta lääkärit eivät keksineet, mikä minua vaivasi.
Minut lähetettiin erikoislääkärille.
Näin syöpäosaston kyltin ja ajattelin "Voi ei".
Menin vain saamaani osoitteeseen. Se olikin syöpäosasto.
Se oli minusta hieman outoa.
Olenhan kristitty ja tehnyt palvelutyötä kaikki nämä vuodet.
Ymmärsin, että elämässä ei ole kyse vain elinajan pituudesta, -
vaan elämänlaadusta.
Monet meihin eniten ihmiset ovat eläneet hyvin lyhyen ajan.
Kun kuulin luuydinsyövästä, -
se ei vaikuttanut minuun niin kuin voitaisiin luulla.
Ajattelin, että jos olen täyttänyt tehtäväni ja kuolen näin, -
olkoon se sitten niin.
Aloin suunnitella, miten hoitaisin asiani loppuun.
Kerroit Facebookissa sairaudestasi. Tällä tavallahan me kommunikoimme.
Miten ihmiset reagoivat?
Kirjoitin siitä Facebookiin, koska en halunnut parin sukulaisen -
kuulevan huhuja asiasta ja ymmärtävän sitä väärin.
Saan yleensä noin 100 kommenttia, kun kirjoitan jotakin.
Ajattelin, että saisin ehkä 300―400 kommenttia.
Seuraavana päivänä olin saanut 3 000 kommenttia.
Sitten 5 000, 10 000, 15 000 ja 18 000. Olin aivan äimistynyt.
En ole levyttänyt 13 vuoteen. Olin viimeksi kiertueella vuonna 2000.
En uskonut, että kukaan kiinnittäisi asiaan huomiota.
Sain puhelun eräältä asianajajalta, Sam Chappellilta.
Hän halusi tietää, kuinka voin.
Hän sanoi, että ehkä minun pitäisi levyttää lisää.
Sanoin, ettei mikään levy-yhtiö tekisi sopimusta kanssani. Olen yli 40.
Etkä ole!
Olet vaikuttanut niin monien elämään julistuksellasi, elämälläsi, -
energisyydelläsi ja uskollisuudellasi Herraa kohtaan.
En usko, että iällä on mitään merkitystä.
Sillä on merkitystä niille, jotka solmivat levytyssopimuksia.
He ajattelevat eri tavalla. He voivat lopettaa sopimuksen vain siksi, -
että pitävät jostakusta toisesta enemmän. Heistä ei tiedä.
Sam ehdotti, että tekisimme levyn -
ja selvittäisimme, haluavatko ihmiset lisää musiikkiani.
Ilmassa oli paljon rakkautta.
En odottanut sitä enkä tiedä, miten suhtautua siihen.
Levyttäminen on kallista, eikö niin?
Kyllä. Se on sijoittamista.
Sanoin, että levyn tekeminen maksaa pari sataatuhatta dollaria.
Joutuu maksamaan mainostamisesta, valokuvista, asianajajista ym.
Siihen menee paljon rahaa. Sam ehdotti, että menisin Kickstarterille.
Jos ei saa kasaan tarvittavaa rahasummaa, menettää kaikki rahat.
Ihmiset alkoivat lahjoittaa rahaa.
Pelkästään se jo kertoi jotakin minulle ja hengelleni.
Katsoin asioita siltä kannalta, mitä Jumala haluaa.
En halua jäädä tänne, jos Herra haluaa minut kotiin.
Enkä halua mennä kotiin, jos Herra haluaa minun jäävän tänne.
Mitä vastaan siis taistelen? Mitkä aseet Herra antaa minulle?
Aseista tiedän, millainen sota on.
Kun rahaa alkoi virrata Kickstarterin kautta, sanoin, -
että jos Herra haluaa minun tekevän tätä, Hän haluaa musiikkia.
Hänen pitää alkaa antaa minulle sävelmiä.
Aloin saada niitä parissa päivässä.
Tämän saivat siis aikaan ihmiset, jotka halusivat kuulla musiikkiasi.
Kuinka se tapahtuu?
―Kickstarterissa jokainen voi lahjoittaa rahaa. Dollarista alkaen.
Yksi summista on 100 dollaria. Tämä oli minulle tärkeää.
Silloin saa kaksi VIP-lippua, joilla pääsee takahuoneeseen.
Useimmat antoivat juuri sen summan. He halusivat tulla tervehtimään minua.
Halusivatko he sanoa, että tukivat sinua? ―Se oli minulle tärkeintä.
Olen heille velkaa. Se oli heille kaikkein tärkeintä.
Halusin olla mukana siinä.
Kerrothan meille, missä mennään. Haluamme nähdä sinun esiintyvän.
Minun pitänee palata konsertoimaan.
Jos on levyttänyt, täytyy pitää konsertti. ―Aivan niin.
―Täytyy myös olla terve. ―Asennoidut sairauteen hienosti.
Monet rukoilevat puolestasi. He rakastavat sinua.
He haluavat nähdä sinun esiintyvän ja jakavan Sanaa inspiroivalla tyylilläsi.
Tapaamme äidin, jonka poika oli itsetuhoinen ja huumeriippuvainen.
Jumala ohjasi äidin motelliin, jossa poika piilotteli, -
ja kertoi tälle, mistä poika löytyisi.
Minä seison ovella ja kolkutan.
En välitä, oletko rikas vai köyhä, mitä kieltä puhut tai missä asut.
Tulen jokaisen miehen, naisen ja lapsen luo.
Haluan tuntea sinut ja että sinä tunnet minut.
Päätös on sinun. En koskaan tule elämääsi väkisin.
Ne jotka kutsuvat minut sisään, saavat iankaikkisen elämän.
Joku koputtaa sydämesi oveen. Hänen nimensä on Jeesus Kristus.
Kutsutko Hänet sisään? Soita ohjelmaan tänään.
Voiko Jumala puhua ja antaa tarkkoja ohjeita?
Tapahtuiko sitä vain Raamatussa vai tapahtuuko nykyäänkin?
Haluan kertoa ihmeellisen tarinan.
Rod Brewer piilotteli halvassa hotellissa ja käytti huumeita.
Hän oli tehnyt sitä jo monta päivää.
Kukaan Rodin perheestä tiennyt, missä hän oli, kunnes Jumala kertoi -
hänen äidilleen rukouksessa tarkasti, mistä poika löytyisi.
Äiti sai osoitteen ja huoneen numeron.
Koko elämäni oli yhtä kapinaa. Olin vihainen ja aggressiivinen.
Jos joku katsoi minua tavalla, josta en pitänyt, -
iskin häneltä hampaat kurkkuun.
Se oli suora seuraus siitä, ettei minulla ollut isää.
Rod Brewer oli vasta 2-vuotias, kun isä hylkäsi perheensä.
Minusta oli normaalia, ettei isää ollut ja että äiti oli koko ajan töissä.
Kun tulin kotiin koulusta, loppupäivä oli omaa aikaani.
Elin siis elämääni käytännössä ilman vanhempia.
Yläkoulussa Rod alkoi juoda ja polttaa pilveä, 16-vuotiaana käyttää kokaiinia.
Sitten hän löysi paremman aineen.
Kun löysin metamfetamiinin, siitä tuli lempihuumeeni.
Olin valmis tekemään mitä tahansa, jotta metamfetamiinin tuoma -
hyvä olo jatkuisi. ―Rod jopa varasti äidiltään.
Teini-iän lähestyessä loppuaan hän oli ollut vankilassa jo kolmesti.
Elämä oli väkivaltaista. Tappelin koko ajan.
Äiti haki minut vankilasta, -
jonne olin joutunut häiriköinnin, huumeiden ja alkoholismin takia -
ja koska tappelin auktoriteetteja ja lain edustajia vastaan.
Aikuisena Rod onnistui kuitenkin käymään töissä kokoaikaisesti.
Hän meni naimisiin ja sai kaksi lasta. Huumeongelma vain paheni.
Elämäni kulki niin, että palkan saatuani katosin 4―5 päiväksi -
käyttämään metamfetamiinia.
Lopulta vaimo sai tarpeekseen ja lähti. Hän otti tyttäret mukaansa.
Se oli liikaa Rodille.
Yritin itsemurhaa kahdesti neljän kuukauden aikana.
Jouduin mielisairaalaan.
Päästyään sairaalasta Rod jatkoi huumeen käyttöä.
Hän yritti lopettaa, mutta epäonnistui. Hän vietti päiviä huumemotelleissa.
Äiti rukoili hänen puolestaan. Eräänä iltana Jumala puhui hänelle selvästi.
Rod oli ollut poissa useita päiviä. Olin musertunut.
Rukoilin.
Jumala sanoi: "Nouse ja mene tietä pitkin. Löydät poikasi."
En uskonut, että voisin mitenkään löytää häntä.
Menin autoon ja ajoin tietä pitkin. Olin ajanut kolmisen kilometriä.
Katsoin erästä motellia. Näin pihalla poikani auton.
Ajoin motellille. Ajattelin: "Jumala, en tiedä, mille ovelle mennä."
Jumala osoitti minulle oven. Kävelin ovelle ja koputin siihen.
Katsoin ikkunasta ja näin äitini.
Sillä hetkellä tapahtui jotakin. Avasin oven ja sanoin: -
"Äiti, en halua sinun näkevän minua tässä tilassa."
Juttelimme. Sanoin: "Rod, sinun on tehtävä jotakin elämällesi."
Äiti sanoi, että Rod tarvitsi Jeesusta. Rod tiesi, että Jeesus oli ainoa toivo.
Hän rukoili ja otti Jeesuksen vastaan Pelastajanaan.
Voin sanoa, että sen jälkeen taivas oli sinisempi, ruoho vihreämpi -
ja että linnut lauloivat kovempaa. En ollut ennen kuullut lintujen laulua.
Koko luomakunta heräsi eloon, koska olin uusi luomus.
Pian Rod meni huumevieroitukseen ja lopetti huumeiden käytön.
Sitten hän tapasi Traceyn. He menivät naimisiin ja toimivat nyt pastoreina.
Vanha minäni oli hyvin vihainen, väkivaltainen ja tappelunhaluinen.
Nykyään sanoisin, että olen nöyrä ja myöntyväinen.
Haluan elää Jeesukselle joka päivä. Jeesus on tie, totuus ja elämä.
Kukaan ei pääse Isän luo muuten kuin Hänen kauttaan.
"Vaikka minun isäni ja äitini minut hyljätkööt, niin Herra minut korjaa."
Rodin isä oli hyljännyt hänet. Äiti oli töissä koko ajan.
Hän varttui kuin villieläin. Sellaista sattuu, kun lapsia ei valvota ja ohjata.
Mutta Jumala ei halunnut päästää irti Rodista. Hän kuuli äidin rukoukset.
Minun äitini rukoili, kuten monet äidit. Jumala kuulee heidän rukouksensa.
Voitte paeta Jumalaa, mutta ette äitien rukouksia.
He ovat rukoilleet polvillaan kyynelsilmin Jumalaa nähdessään, -
mitä heidän lapsistaan on tullut ja mitä he ovat tehneet.
Ei ole "pilveä", joka vetäisi vertoja Jeesuksen tuntemiselle.
Ei ole syvyyttä, josta Hän ei rakkaudessaan löytäisi sinua.
Älä luulekaan, että olet tehnyt niin paljon syntiä, ettet voi pelastua.
Jumala kuulee noiden jumalaapelkäävien äitien rukoukset.
Äidit ja isoäidit rukoilevat polvillaan puolestanne.
Kaikkivaltias Jumala on täällä vastaamassa heidän rukouksiinsa.
He ovat rukoilleet puolestanne ja olleet teille esimerkkinä.
Jumala rakastaa sinua.
Huumeilla, seksillä, varastamisella tai millään muullakaan ei ole väliä.
Jeesus ja rakastaa antaa anteeksi, jos käännyt Hänen puoleensa.
Vain se on tärkeää. Rukoillaan yhdessä. Rukoile sydämesi pohjasta.
Jumala kuulee rukouksesi, kun rukoilemme.
Paina siis pääsi, missä ikinä oletkin, ja rukoile seuraavasti. "Jeesus, -
Herra, Sinä tiedät, minkä sotkun olen saanut aikaan elämässäni.
Tiedät, mitä väärää olen tehnyt. Olet nähnyt minut epätoivon syövereissä.
Olet tuntenut minut hedelmöittymiseni hetkestä lähtien.
Tulen tykösi nyt ja nöyrryn.
Pyydän armoa ja anteeksiantoasi.
Sanon: 'Tule sydämeeni, Herra. Elä minussa.
Annan elämäni Sinulle ja palvelen Sinua kaikkina elämäni päivinä.'
Kiitos Jeesus, että kuulit rukoukseni. Kiitos, että vapautit minut."
Haluan rukoilla puolestanne. Isä, Jeesuksen nimessä.
Anna voitelusi niiden elämään, jotka rukoilivat kanssani.
Herra, kosketa heitä Jeesuksen nimessä.
Täyttäköön voimasi heidät tässä hetkessä. Kiitos, Herra! Aamen.
Herra on innoissaan.
Soittakaa ja kertokaa, että rukoilitte kanssani.
Täällä on joku, joka rakastaa teitä. Hän haluaa kuulla, -
että olette juuri sanoneet Jeesukselle "kyllä".
Kohta vastaamme kysymyksiinne. Barbara: "Mitä uskovan pitäisi tehdä, -
kun epäuskon henki hyökkää ja sanoo, ettei Raamattu ole totta?"
Pysykää kanavalla. Vastaamme Barbaran ja muidenkin kysymyksiin.
Poika sanoi, ettei häntä enää voinut kutsua isänsä pojaksi, -
mutta isä käski pukea hänet heti juhlavaatteisiin.
Kadonnut poika oli nyt löytynyt.
Jumala odottaa sinua kotiin.
On aika vastata kysymyksiinne. Barbara kysyy: "Mitä uskovan pitäisi -
tehdä, kun epäuskon henki hyökkää ja sanoo, ettei Raamattu ole totta?"
Luulen, että Pietari teki oikein, kun Herra nuhteli häntä.
Hän sanoi: "Minne voisimme mennä? Sinulla on iankaikkisen elämän sanat."
Julista rohkeasti: "Paholainen, vaikka viettäisin ikuisuuteni helvetissä, -
ylistäisin sielläkin Jumalaa."
Ala ylistää Jumalaa siitä, mitä Hän on tehnyt.
Ylistä Jumalaa ylistyksen ja palvonnan hengessä.
Jumalan Henki tulee elämääsi ja näyttää sinulle asioita.
Vaellat läheisessä suhteessa Häneen.
Kyse ei ole järjestä, mutta voit tehdä järjen päätöksen: -
"En aio mennä tähän ansaan. Aion pysyä Herran edessä.
Vaikka joutuisin helvettiin, ylistäisin siellä Jeesusta."
Tee näin ja katso, mitä siitä seuraa.
Monica: "Sisarukseni ovat tuoneet äitini kotiin ystäviään, -
jotka ovat varastaneet tai rikkoneet äidin tavaroita.
Äiti uskoo, että pitää kääntää toinen poski. En ole samaa mieltä.
Minusta hän päästää kotiinsa pahantahtoisia ihmisiä. Mitä sanotte?"
Olipa outo kysymys. En oikein ymmärrä, mistä on kyse.
―Tässä ei kerrota, asuvatko sisarukset kotona -
ja kulkevatko nämä ihmiset miten sattuu äidin talossa.
Ilmeisesti perheessä ei ole isää. Ei tarvitse olla mikään kynnysmatto.
"Jotkut ovat tietämättään saaneet pitää enkeleitä vieraanaan."
Meidän on tietysti oltava vieraanvaraisia, mutta nuo ihmiset -
ovat kuin äitiparan kimppuun hyökänneitä hirviöitä.
Äidin on tehtävä siitä loppu.
Herra ei sanonut, että meidän pitää antautua hyväksi käytettäviksi.
Äiti päästää sisään vieraita ihmisiä, jotka varastavat häneltä.
―Hänen lapsensa tuovat heitä kotiin.
―Asuvatko sisarukset kotona? Tuovatko he niitä ihmisiä kylään?
Millaisia ihmisiä he ovat?
Tuollaista ei tapahdu perheissä, jossa vallitsee järjestys.
―Jumala on järjestyksen Jumala.
―Kotia ei tarvitse avata rikollisille, jotka voivat penkoa tavaroita -
ja varastaa ne. Kuulostaa siltä, että naisparka on avuton -
eikä hänellä ole aviomiestä turvana.
Tabitha: "Minusta tuli kristitty 7-vuotiaana. Olen nyt 20 ja kristitty, -
mutta sisarukseni eivät. Kävimme kaikki seurakunnassa lapsina.
He vihaavat vanhempiamme. Vanhin veli lopetti koulun kesken.
13-vuotias veljeni käyttää huumeita ja 15-vuotias siskoni karkasi kotoa.
Miksi Jumala sallii tämän?" ―Miksi Jumala sallii...
Olemme vastuussa teoistamme. Meidän on ymmärrettävä se.
"Totuta poikanen tiensä suuntaan, niin hän ei vanhanakaan siitä poikkea."
Minusta tuntuu, etteivät isä ja äiti uskoneet Jeesukseen yhdessä, -
opettaneet lapsille Herran tuntemista ja pelkoa tai kurittaneet heitä.
Näitä ongelmia ei olisi, jos perheessä olisi rakkautta ja tiukkaa kuria.
Kuria on oltava. "Hulluus on kiertynyt kiinni poikasen sydämeen, -
mutta kurituksen vitsa sen hänestä kauas karkoittaa."
Lapset tarvitsevat kuria.
Perheessä on myös oltava rakkautta ja järjestystä.
Tuollaisia asioita ei tapahdu, jos perheessä vallitsee järjestys.
Martin: "Minusta kasvatettiin kristitty, jolla on moraalia. Olen nyt 50.
Olen huomannut, että puolta nuoremmat sukulaiset -
ja työkaverit ovat kristinuskoa vastaan ja kannattavat ateismia.
Yhä useammat parikymppiset sanovat, ettei Jumalaa ole.
Kysynkin, kuinka maallistuminen ja ateismi ovat levinneet niin laajalle?"
On olemassa käsite nimeltä entropia.
Järjestelmissä esiintyy pyrkimystä mennä kohti kaaosta.
Siellä, missä Herran pelkoa ei ole, ihmiset ovat aivan hillittömiä.
"Missä ilmoitus puuttuu, siinä kansa käy kurittomaksi." Snl. 29:18
Ilmestystieto Jumalasta on poistettu kouluista.
Yliopistojen opettajat ovat omaksuneet sosialismin, -
ateismin ja muita kristinuskon vastaisia ismejä.
Media on koukussa kaikkeen kristinuskon vastaiseen toimintaan.
Ihmiset kasvavat sellaisessa ympäristössä.
Sitä on iltapäivälehdissä ja internetissä.
Ne ovat täynnä kristinuskon vastaisia asioita.
Kysyt, miten ihmisistä tulee sellaisia.
He saavat sellaisia vaikutteita. Kouluilla on suurin vaikutus siihen.
Kun Raamatun lukeminen ja rukous poistettiin kouluista, alamäki alkoi.
Nancy: "Kuulin ilmauksen 'Siunaa Jumalaa' vasta hiljattain.
Kuinka siunaan Jumalaa?" ―Sano Hänestä jotakin mukavaa.
Ps. 103:1 "Kiitä Herraa, minun sieluni, ja kaikki, mitä minussa on, -
hänen pyhää nimeänsä." Sano: "Ylistän, rakastan, siunaan Jumalaa."
"Siunaa Jumalaa" on kuin "Kiitä Herraa, minun sieluni."
Siunaamme Häntä, kun elämme oikein ja olemme kiitollisia.
Ymmärrämme, millä hän on siunannut meitä. Suhde on vastavuoroinen.
"Siunaa Jumalaa" on vain sanonta, joka meillä on.
Vastaamiseen ei ole enempää aikaa. Kiitos paljon.
Päätämme ohjelman jakeeseen Fil. 4:19: -
"Minun Jumalani on rikkautensa mukaisesti täyttävä -
kaikki teidän tarpeenne kirkkaudessa, Kristuksessa Jeesuksessa."
Kiitos, että katsoitte ohjelmaa.
Puhelinlinjat ovat auki, jos tarvitsette apua. Hei hei.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita heille.
Suomennos: Anna Voionmaa